Education International
Store norske leksikon,Samfunn,Arbeid og velferd,Arbeidsliv,Arbeidslivsorganisasjoner
Education International er en internasjonal lærerorganisasjon som ble stiftet i 1993 etter en sammenslåing av IFFTU (International Federation of Free Teachers' Unions) og WCOTP (World Confederation of Organizations of the Teaching Profession).
EI har som formål å fremme de nasjonale lærerorganisasjonenes arbeid for lærernes status, interesser og velferd med mer. Organisasjonen representerer over 383 nasjonale lærerorganisasjoner med mer enn 32 millioner medlemmer fra 178 land og territorier (2021). Hovedsetet er i Brussel. Norske organisasjoner som er med i EI, er Forskerforbundet, Skolenes Landsforbund og Utdanningsforbundet. Les mer i Store norske leksikon fagforening